བོད་དུ་ལས་ནགས་ལས་ཁང་འཛུགས་སྟངས་ཀྱི་རིམ་པ་དེའང་ཐོག་མར་རོགས་རམ་ལ་ཁ་གཡར་ཏེ་མཐའ་མར་ནགས་རྫོང་མཐུག་པོ་ཡོད་པའི་ནགས་ཚལ་གྱི་རི་བོ་དག་རྗེན་པར་བཏང་རྗེས་བུད་འགྲོ།དཔེར་ན།རང་སྐྱོང་ལྗོངས་ཞིང་འབྲོག་ལས་ཁུངས་སུ་ནགས་ལས་དོ་དམ་ལས་ཁུངས་བཙུགས་པ་མ་ཟད།དགུན་ཚང་དང་།ཀླུ་ནང་།གྲོ་མོ།ཆབ་མདོ།ཞོ་ཁ་སོགས་ཀྱི་ནགས་ར་ཆེན་པོ་མང་པོ་བཙུགས་པ་དང་ཆབས་ཅིག་རྫོང་ཁག་མང་ཆེ་བ་ལའང་ནགས་ལས་སྡེ་ཁག་གསར་འཛུགས་བྱས་ཤིང་།༡༩༧༢་ལོར་སྡོམ་རྩིས་བྱས་པ་ལྟར་ན།བོད་ལྗོངས་ཡོངས་སུ་ཆེ་ཆུང་མི་འདྲ་བའི་ཤིང་ནགས་གཅོད་འབྲེག་སྡེ་ཚན་སུམ་བརྒྱ་དགུ་བཅུ་ལྷག་ཡོད།